Guðlaugur Þór ítrekaði í ræðu sinni mikilvægi kynjajafnréttis sem hann sagði lykillinn að sjálfbærri þróun . Sjálfbær þróun og málefni hafsins voru reifuð í ræðunni og minnti utanríkisráðherra á formennsku Íslands í Norðurskautsráðinu , sem hefst á næsta ári og mun hafa sjálfbærni að leiðarljósi . Að endingu gerði Guðlaugur Þór grundvallargildi Sameinuðu þjóðanna að umtalsefni og stöðu alþjóðakerfisins , og mikilvægi þess að standa vörð um það . „ Meðal undirstaða okkar sjálfstæðis og velgengni eru reglur alþjóðakerfisins og gildi sem meðal annars lúta að opnum mörkuðum , fríverslun , öflugum alþjóðastofnunum , frjálslyndi og lýðræði og alþjóðlegri samvinnu . Þessari undirstöðu má aldrei taka sem sjálfsögðum hlut og það kemur í okkar hlut , aðildarríkja Sameinuðu þjóðanna , að sjá til þess að kynslóðir framtíðarinnar njóti þessara sömu fríðinda . ”